APยอดขาย2Q/58กระหึ่มเพราะคอนโดชูTop Pickกลุ่มที่อยู่อาศัย-ซื้อเป้า8.8บ.
บล.ดีบีเอส วิคเคอร์ส ระบุในบทวิเคราะห์วันนี้ (8 เม.ย.58) ว่า บริษัท เอพี (ไทยแลนด์) จำกัด (มหาชน) หรือ AP ยอดขาย ไตรมาส1/58 เพิ่มก้าวกระโดด 115%เทียบช่วงเดียวกันของปีก่อน เป็น 4.6 พันล้านบาท แรงผลักดันมาจากยอดขายที่ดีทั้งแนวราบและคอนโด สัดส่วนยอดขายแนวราบเป็นส่วนใหญ่ 68% ถือว่าเพิ่ม 31%เทียบช่วงเดียวกันของปีก่อน และ 10% เทียบไตรมาสก่อนหน้าเป็น 3.2 พันล้านบาท ปรากฎว่าประสบความสำเร็จในการเปิดขายบ้านแนวราบ
8 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (8 เม.ย.58) ว่า บริษัท เอพี (ไทยแลนด์) จำกัด (มหาชน) หรือ AP ยอดขาย ไตรมาส1/58 เพิ่มก้าวกระโดด 115%เทียบช่วงเดียวกันของปีก่อน เป็น 4.6 พันล้านบาท แรงผลักดันมาจากยอดขายที่ดีทั้งแนวราบและคอนโด สัดส่วนยอดขายแนวราบเป็นส่วนใหญ่ 68% ถือว่าเพิ่ม 31%เทียบช่วงเดียวกันของปีก่อน และ 10% เทียบไตรมาสก่อนหน้าเป็น 3.2 พันล้านบาท ปรากฎว่าประสบความสำเร็จในการเปิดขายบ้านแนวราบ
ส่วนยอดขายเฉพาะคอนโดเป็น 1.5 พันล้านบาท ดีกว่าเทียบช่วงเดียวกันของปีก่อน ที่เป็น -251 ล้านบาท ซึ่งมียอดยกเลิกคอนโด Rhythm สาทร ตามการก่อสร้างที่มีปัญหาล่าช้า แต่ยอดขายคอนโดลดลง 36% เทียบไตรมาสก่อนหน้าเพราะ AP ไม่มีการเปิดขายคอนโดใน ไตรมาส1/58 แต่ฐานไตรมาส4/57มีเปิดขายคอนโดใหม่ 1 แห่ง
คาดว่าแรงกระตุ้นราคาหุ้นจะเป็นยอดขาย ไตรมาส2/58 ที่คาดว่าจะออกมาสูงมาก เพราะความสำเร็จในการเปิดขายคอนโดถึง 6 แห่ง มูลค่าขาย 16.2 พันล้านบาท โดยทำเลตั้งอยู่ในเขตเมืองที่สามารถเข้าถึงรถไฟฟ้าได้ง่าย
คงคำแนะนำ ซื้อ ราคาหุ้นขณะนี้ซื้อขายที่ P/E ปี 58 เพียง 7.4 เท่า ราคาพื้นฐานกำหนดไว้เป็น 8.80 บาท ซึ่งประเมินด้วย P/E ปี 58 ที่ 9.5 เท่า ซึ่งสอดคล้องกับค่าเฉลี่ยที่ซื้อขายในอดีต คาดการณ์กำไรหลักและกำไรสุทธิปี 58 และ 59 เพิ่มขึ้นในอัตรา 12% และ 11% ตามลำดับ และถือเป็นสถิติสูงสุดใหม่อย่างต่อเนื่อง เราจัดลำดับให้ AP เป็นหนึ่งในหลักทรัพย์ Top Pick ในกลุ่มที่อยู่อาศัย เพราะสินค้าหลากหลายช่วยกระจายความเสี่ยง มีแผนการเปิดขายโครงการใหม่ในเชิงรุก แนวโน้มเติบโตดี การประเมินมูลค่าหุ้นยังถูก และคาดการณ์อัตราผลตอบแทนปันผลอยู่ในเกณฑ์ดี ปี 58 และ 59 เป็น 4.3% และ 4.8% ตามลำดับ